Eliatyvas
Eliatyvas (lot. elativus, iš lot. efferre 'išnešti, išgabenti') − linksnis, vienas iš finougrų kalbų vietininkų, kurio pagrindinė reikšmė – „judėti iš patalpos, terpės vidaus į išorę“. Dėl judėjimo iš uždaro objekto, iš jo vidaus tikrąja to žodžio prasme, eliatyvas skiriasi nuo abliatyvo, kuriuo reiškiamas judėjimas šalin nuo objekto išorinio paviršiaus: pvz., iš daržo einu namo (abliatyvas) ir iš daržo žemės išlindo kurmis (eliatyvas). Papildomos eliatyvo reikšmės − nurodyti apmąstomąjį, aptariamąjį objektą, temą, priežastį, kiekį ir kita. Suomių kalboje eliatyvas sudaromas su priesaga -sta/-stä, pavyzdžiui: Me tulemme kirjastosta – Mes einame iš bibliotekos. Muistopatsas on pronssista – Paminklas yra iš bronzos. Estų kalboje eliatyvui pasitelkiama priesaga -st: rongist – iš traukinio Me rääkisime temast – Mes kalbame apie jį. Vengrų kalboje šis linksnis žymimas priesaga -ból/-ből: házból – iš namo